|  |
| --- |
|  |



VLADA REPUBLIKE HRVATSKE

Zagreb, 25. srpnja 2024.

|  |  |
| --- | --- |
| Predlagatelj: | Ministarstvo financija |
| ­­­­­­­­­­­­­­­­­­­­­­­­­­­­­­­­­ |  |

|  |  |
| --- | --- |
| Predmet: | Prijedlog odluke o preraspodjeli sredstava planiranih u Državnom proračunu Republike Hrvatske za 2024. godinu radi osiguranja sredstava za saniranje štete na potresom pogođenom području |

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

*PRIJEDLOG*

Na temelju članka 11. stavka 4. Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije (Narodne novine, broj 21/23), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_2024. donijela

**O D L U K U**

**o preraspodjeli sredstava planiranih u Državnom proračunu Republike Hrvatske za 2024. godinu radi osiguranja sredstava za saniranje štete na potresom pogođenom području**

**I.**

Ovom Odlukom Vlada Republike Hrvatske preraspodjeljuje sredstva unutar razdjela 076 Ministarstvo prostornoga uređenja, graditeljstva i državne imovine u Državnom proračunu Republike Hrvatske za 2024. godinu (Narodne novine, broj 149/23) radi dodjele kapitalnih pomoći općinama u Sisačko-moslavačkoj županiji za sanaciju štete nastale uslijed potresa, nastavka procesa obnove i izgradnje tipskih građevina te isplate troškova najamnine i režija.

**II.**

Sredstva iz točke I. ove Odluke preraspodijelit će se prema tabeli kako slijedi:

|  |  |  |  |  |  |
| --- | --- | --- | --- | --- | --- |
|  |  | **Tekući plan 2024.** | **Smanjenje** | **Povećanje** | **Novi plan 2024.** |
| **- 076** | **MINISTARSTVO PROSTORNOGA UREĐENJA, GRADITELJSTVA I DRŽAVNE IMOVINE** | **750.833.472** | **-25.725.000** | **25.725.000** | **750.833.472** |
| **- 07605** | **Ministarstvo prostornoga uređenja, graditeljstva i državne imovine** | **550.275.514** | **-25.725.000** | **10.725.000** | **535.275.514** |
| **- A538087** | **SANACIJA ŠTETA UZROKOVANIH ZAGREBAČKIM POTRESOM (OŽUJAK 2020.)** | **154.299.071** | **-20.000.000** |  | **134.299.071** |
| - 11 | Opći prihodi i primici | 138.199.071 | -20.000.000 |   | 118.199.071 |
| - 3 | Rashodi poslovanja | 138.199.071 | -20.000.000 |   | 118.199.071 |
| 38 | Ostali rashodi | 73.893.994 | -20.000.000 |   | 53.893.994 |
| **- A915006** | **FINANCIRANJE NAJAMNINA ZA STAMBENO ZBRINJAVANJE OSOBA ČIJE SU NEKRETNINE STRADALE U POTRESU** | **5.178.000** | **-1.725.000** | **1.725.000** | **5.178.000** |
| - 11 | Opći prihodi i primici | 5.178.000 | -1.725.000 | 1.725.000 | 5.178.000 |
| - 3 | Rashodi poslovanja | 5.178.000 | -1.725.000 | 1.725.000 | 5.178.000 |
| 32 | Materijalni rashodi | 1.800.000 | -1.725.000 | 50.000 | 125.000 |
| 37 | Naknade građanima i kućanstvima na temelju osiguranja i druge naknade | 3.378.000 |   | 1.675.000 | 5.053.000 |
| **- K761080** | **OBNOVA I IZGRADNJA NAKON POTRESA U SISAČKO-MOSLAVAČKOJ I KARLOVAČKOJ ŽUPANIJI OBJEKATA U DRŽAVNOM VLASNIŠTVU** | **23.000.000** | **-4.000.000** | **4.000.000** | **23.000.000** |
| - 11 | Opći prihodi i primici | 23.000.000 | -4.000.000 | 4.000.000 | 23.000.000 |
| - 4 | Rashodi za nabavu nefinancijske imovine | 23.000.000 | -4.000.000 | 4.000.000 | 23.000.000 |
|  |  | **Tekući plan 2024.** | **Smanjenje** | **Povećanje** | **Novi plan 2024.** |
| 42 | Rashodi za nabavu proizvedene dugotrajne imovine | 5.000.000 |   | 4.000.000 | 9.000.000 |
| 45 | Rashodi za dodatna ulaganja na nefinancijskoj imovini | 18.000.000 | -4.000.000 |   | 14.000.000 |
| **- K761082** | **SANACIJA ŠTETA UZROKOVANIH PETRINJSKIM POTRESOM (PROSINAC 2020.)** | **87.018.729** |  | **5.000.000** | **92.018.729** |
| - 11 | Opći prihodi i primici | 87.018.229 |   | 5.000.000 | 92.018.229 |
| - 3 | Rashodi poslovanja | 86.018.229 |   | 5.000.000 | 91.018.229 |
| 36 | Pomoći dane u inozemstvo i unutar općeg proračuna | 4.000.000 |   | 5.000.000 | 9.000.000 |
| **- 07620** | **Agencija za pravni promet i posredovanje nekretninama** | **113.231.790** |  | **15.000.000** | **128.231.790** |
| **- K551031** | **STAMBENO ZBRINJAVANJE NA PODRUČJIMA POGOĐENIM POTRESOM** | **12.080.000** |  | **15.000.000** | **27.080.000** |
| - 11 | Opći prihodi i primici | 12.080.000 |   | 15.000.000 | 27.080.000 |
| - 4 | Rashodi za nabavu nefinancijske imovine | 12.000.000 |   | 15.000.000 | 27.000.000 |
| 42 | Rashodi za nabavu proizvedene dugotrajne imovine | 12.000.000 |   | 15.000.000 | 27.000.000 |

**III.**

Preraspodjela sredstava iz točke II. ove Odluke sastavni je dio Državnog proračuna Republike Hrvatske za 2024. godinu.

 **IV.**

Ova Odluka stupa na snagu danom donošenja, a objavit će se u »Narodnim novinama«.

Klasa:

Ur. Broj:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

Prijedlogom odluke preraspodjeljuju se sredstva unutar razdjela 076 Ministarstvo prostornoga uređenja, graditeljstva i državne imovine u Državnom proračunu Republike Hrvatske za 2024. godinu u ukupnom iznosu od 25.725.000 eura radi dodjele kapitalnih pomoći općinama u Sisačko-moslavačkoj županiji (Dvor, Donji Kukuruzari, Jasenovac, Hrvatska Dubica i Majur) za sanaciju štete nastale uslijed potresa sukladno zahtjevima općina o dodjeli sredstava za obnovu društvenih domova i zgrada općina, za nastavak kontinuiranog odvijanja procesa obnove i podmirivanja ugovornih obaveza kao i za nastavak izgradnje 36 tipskih građevina s ukupno 666 stanova na području Sisačko-moslavačke županije te za isplate predviđenih troškova najamnine i režija.

Navedena preraspodjela provodi se temeljem članka 11. stavka 4. Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije, sukladno kojemu se sredstva za provedbu ovoga Zakona i saniranje posljedica potresa mogu odlukom Vlade, ako za to postoji mogućnost i sukladno potrebi, tijekom proračunske godine osiguravati preraspodjelom bez ograničenja odnosno u iznosu većem od propisanoga zakonom kojim se uređuje proračun..

Potrebna sredstva se osiguravaju preraspodjelom u okviru financijskog plana razdjela 076 Ministarstvo prostornoga uređenja, graditeljstva i državne imovine te ukupan iznos sredstava osiguranih u Državnom proračunu Republike Hrvatske za 2024. godinu (Narodne novine, broj 149/23) ostaje nepromijenjen.